เรื่องร้องเรียน: เด็กนักเรียนถูกทำโทษที่มาสายโดยการให้นั่งตากแดด มันเหมือนการเอาเด็กมาประจารไหมครับ แล้วเด็กจะอยากมาโรงเรียนหรือครับแบบนี้ เด็กบางคนช่วยพ่อแม่ทำงานตอนเช้าก่อนมาโรงเรียน ควรสอบถามเด็กก่อนว่าทำไมมาสาย ก่อนจะลงโทษเด็กโดยนังตากแดดประจารแบบนี้ บทลงโทษแบบเหมือนไม่มีแล้วหรือครับ
การดำเนินการของเจ้าหน้าที่: ประเด็นที่ 1 ควรมีการสอบถามเหตุผลการมาสาย ก่อนจะลงโทษ 1. โรงเรียนได้มีการชี้แจงทำความเข้าใจกับผู้ผกครองทุกระดับชั้นในวันมอบตัวนักเรียนเรื่องการมาเรียนของนักเรียน โดยให้นักเรียนมาก่อนเวลา 07.45 น.ซึ่งโรงเรียนได้จำทำเอกสารให้ผู้ปกครองลงนาม และทำสำเนาคู่ฉบับให้ผู้ปกครองเก็บไว้เป็นหลักฐานด้วย 2.โรงเรียนได้เน้นย้ำให้ครูประจำชั้นเอาใจใส่ ดูแล สังเกต และสอบถามนักเรียนเกี่ยวกับปัญหาของครอบครัวที่อาจเกิดขึ้นกับนักเรียนอย่างสม่ำเสมอ  รวมทั้งเปิดโอกาสให้นักเรียนแจ้งครูประจำชั้น หากนักเรียนต้องช่วยคริบครัวทำงานในช่วงเช้า หรือต้องเดินทางไกลเพื่อมาโรงเรียน อาจทำให้นักเรียนมาเรียนไม่ทันเวลา โดยครูประจำชั้นทุกชั้นจะใช้แอปพิเคชั่น Line ในการติดตามนักเรียนในช่วงเช้าของทุกวัน 3.โรงเรียนได้รับมอบหมายตัวแทนนักเรัยนจากสภานักเรียนในการสอดส่องดูแล สอบถาม นักเรียนในกลุ่มที่มาโรงเรียนไม่ทันเวลาเป็นประจำทุกวัน โดยมีครูผู้รับผิดชอบกิจกรรมสภานักเรียนเป็นผู้คอยช่วยดูแลในช่วงเวลาดังกล่าว  ประเด็นที่ 2 การทำโทษนักเรียนที่มาสายให้นั่งตากแดด 1.การดำเนินการดังกล่าวของโรงเรียนไม่ใช่การทำโทษ/ลงโทษ หรือมีความประสงค์ประจานนักเรียนแต่อย่างใด เนื่องจากนักเรียนกลุ่มดังกล่าวมาไม่ทันเวลา ซึ่งเวลาดังกล่าวเป็นเวลาหลังจากที่นักเรียนส่วนใหญ่เข้าแถวเพื่อเตรียมความพร้อมในการทำกิจกรรมหน้าเสาธงเรียบร้อยแล้ว หากนักเรียนที่มาไม่ทันเวลาเข้าแทรกในแถวจะทำให้เกิดความไม่เป็นระเบียบเรียบร้อยในระหว่างการทำกิจกรรม ดังนั้นโรงเรียนจึงได้จัดพื้นที่ให้นักเรียนกลุ่มดังกล่าวให้ดข้าแถวบริเวณด้านหลังของแถวนักเรียนปกติเนื่องจากช่วงเวลาดังกล่าวครูและนักเรียนทุกคนจะรวมกันอยู่ที่บริเวณโดมอเนกประสงค์ จึงต้องจัดพื้นที่ให้นักเรียนอยู่ในบริเวณดังกล่าวเพื่อเป็นการดูแลความปลอดภัยให้แก่นักเรียนและให้นักเรียนได้มีส่วนร่วมในการทำกิจกรรมหน้าเสาธงเช่นเดียวกับนักเรียนส่วนใหญ่ 2.โรงเรียนมีจำนวนนักเรียนเพิ่มขึ้นอย่างรวดเร็วทำให้บริเวณในโดมอเนกประสงค์ของโรงเรียนมีพื้นที่จำกัดในการทำกิจกรรมโรงเรียนจึงมีความจำเป็นที่จะต้องจัดพื้นที่ให้นักเรียนกลุ่มที่มาไม่ทันเวลาเป็นพื้นที่ที่ต้องโดนแดดในช่วงเช้าโดยปกติช่วงเดือนกรกฎาคมถึงกันยายนเป็นช่วงเวลาที่พระอาทิตย์มีการเปลี่ยนทิศทางทำให้ลานโดมอเนกประสงค์ของโรงเรียนได้รับแสงแดดมากกว่าปกติซึ่งทางโรงเรียนได้แก้ไขปัญห...
ความเห็นของผู้แจ้ง: เจ้าหน้าที่ทำงานว่องไวมากๆครับ ขอบพระคุณเป็นอย่างสูงครับ
พื้นที่: แขวงสามวาตะวันตก เขตคลองสามวา กรุงเทพมหานคร